CELEX: 62016CN0265
Language: da
Date: 2016-05-12 00:00:00
Title: Sag C-265/16: Anmodning om præjudiciel afgørelse indgivet af Tribunale ordinario di Torino (Italien) den 12. maj 2016 — VCAST Limited mod R.T.I. SpA

25.7.2016   
            
            
               DA
            
            
               Den Europæiske Unions Tidende
            
            
               C 270/30
            
         Anmodning om præjudiciel afgørelse indgivet af Tribunale ordinario di Torino (Italien) den 12. maj 2016 — VCAST Limited mod R.T.I. SpA
   (Sag C-265/16)
   (2016/C 270/34)
   Processprog: italiensk
   
      Den forelæggende ret
   
   Tribunale ordinario di Torino
   
      Parter i hovedsagen
   
   
      Sagsøger: VCAST Limited
   
      Sagsøgt: R.T.I. SpA
   
      Præjudicielle spørgsmål
   
   
               1)
            
            
               Er en national lovgivning, som forbyder en erhvervsdrivende til privatpersoner at udbyde såkaldte cloud computing-tjenester til fjernstyret videooptagelse med henblik på privatkopiering af ophavsretligt beskyttede værker, via den erhvervsdrivendes aktive medvirken i forbindelse med optagelse og uden rettighedshaverens samtykke, forenelig med fællesskabsretten — og i særdeleshed artikel 5, stk. 2, litra b), i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet (1) (og Europa-Parlamentets og Rådets direktiv 2000/31/EF af 8.6.2000 om visse retlige aspekter af informationssamfundstjenester, navnlig elektronisk handel (2), i det indre marked og traktaten)?
            
         
               2)
            
            
               Er en national lovgivning, hvorefter en erhvervsdrivende til privatpersoner kan udbyde såkaldte cloud computing-tjenester til fjernstyret videooptagelse med henblik på privatkopiering af ophavsretligt beskyttede værker, selv om dette indebærer en aktiv medvirken fra den erhvervsdrivende side i forbindelse med optagelse, herunder også uden rettighedshaverens samtykke, mod en fast kompensation til rettighedshaveren, idet den erhvervsdrivende i det væsentlige omfattes af en tvangslicensordning, forenelig med EU-retten — og i særdeleshed artikel 5, stk. 2, litra b), i Europa-Parlamentets og Rådets direktiv 2001/29/EF af 22. maj 2001 om harmonisering af visse aspekter af ophavsret og beslægtede rettigheder i informationssamfundet (og Europa-Parlamentets og Rådets direktiv 2000/31/EF af 8.6.2000 om visse retlige aspekter af informationssamfundstjenester, navnlig elektronisk handel, i det indre marked og traktaten)?
            
         
      (1)  EFT L 167, s. 10.
   
      (2)  »Direktivet om elektronisk handel«, EFT L 178, s. 1.